Taalgebruik: aankondig, afkondigArgieffoto (Foto: Gisela Merkuur/Pixabay) Woorde soos “aankondig” en “afkondig” kan soms verwarrend wees omdat hulle baie na mekaar lyk. Dié twee woorde het egter verskillende betekenisse. Nuus of nuwighede word aangekondig: Die skoolhoof maak/doen elke Maandag aankondigings vanaf die verhoog, terwyl wette of die noodtoestand afgekondig word [NIE: verklaar/uitgeroep]. aankondig bekend maak: ŉ nuwe plan/digbundel aankondig • Die nuwe blaartjies kondig die lente aan (is ŉ teken dat die lente kom) afkondig openbaar maak; aan die publiek bekend maak: ŉ noodtoestand afkondig. Ook afkondiger: Die meerderheid van die toeskouers was Afrikaans, maar die afkondiger het nie een keer Afrikaans gepraat nie, en afkondiging: die afkondigings voor die aanvang van ŉ opvoering. Bronne: Skryf Afrikaans van A tot Z, Handwoordeboek van die Afrikaanse Taal (6de uitgawe)